62019CJ0720_INF
Domstolens dom (Sjette Afdeling) af 21. oktober 2020 –Stadt Duisburg (Opretholdelse af erhvervede rettigheder efter naturalisation)
(Sag C-720/19) (
1
)
»Præjudiciel forelæggelse – associeringsaftalen EØF-Tyrkiet – afgørelse nr. 1/80 – artikel 7, stk. 1 – opholdsret for familiemedlemmer til en tyrkisk arbejdstager, der har tilknytning til det lovlige arbejdsmarked i en medlemsstat – naturalisation af det pågældende familiemedlem i værtsmedlemsstaten – bevarelse af opholdsretten – velerhvervede rettigheder«
Internationale aftaler – associeringsaftalen EØF-Tyrkiet – associeringsrådet oprettet ved associeringsaftalen EØF-Tyrkiet – afgørelse nr. 1/80 – familiesammenføring – ret for familiemedlemmer til en tyrkisk arbejdstager, der har tilknytning til det lovlige arbejdsmarked i en medlemsstat, til at udøve beskæftigelse i denne medlemsstat og tilsvarende opholdsret – tab af rettigheder som følge af erhvervelsen af statsborgerskab i den pågældende medlemsstat og tabet af det tidligere statsborgerskab – ulovlighed
(Afgørelse nr. 1/80 fra Associeringsrådet EØF-Tyrkiet, art. 7, stk. 1, og art. 14, stk. 1)
(jf. præmis 21 og 24-27 samt domskonkl.)
Konklusion
Artikel 7, stk. 1, i associeringsrådets afgørelse nr. 1/80 af 19. september 1980 om udvikling af associeringen mellem Det Europæiske Økonomiske Fællesskab og Tyrkiet skal fortolkes således, at et familiemedlem til en tyrkisk arbejdstager, som har opnået de rettigheder, der er fastsat i denne bestemmelse, ikke mister disse rettigheder, såfremt den pågældende opnår statsborgerskab i værtsmedlemsstaten og herved mister sit tidligere statsborgerskab.
(
1
) – EUT C 19 af 20.1.2020.